****

***INTERDISCIPLINARNOST KAO RESURS - SINERGIJA I SURADNJA STRUČNJAKA ZA OTPORNIJE I ODRŽIVO DRUŠTVO***

**23.-25. veljače 2023., Vodice, hotel Olympia**

**Pod pokroviteljstvom Ministarstva rada, mirovinskog sustava, obitelji i socijalne politike te uz podršku Agencije za odgoj i obrazovanje** konferenciju po prvi puta zajednički organizira 5 strukovnih komora koje okupljaju stručnjake pomagačkih zanimanja: edukacijske rehabilitatore, psihologe, psihoterapeute, socijalne pedagoge i socijalne radnike. Stručni skup će se održati od 23. do 25. veljače 2023. godine u Hotelu Olympia u Vodicama.

Hrvatsko društvo kao i međunarodna zajednica suočeni su proteklih godina s nizom gospodarskih, zdravstvenih, socijalnih i sigurnosnih rizika i kriza koje se odražavaju na svakog pojedinca, obitelji i zajednice u cjelini. U takvom okruženju do izražaja dolaze i redefiniraju se neki već postojeći izazovi kao i novi socijalni problemi. Stoga se sve češće raspravlja o održivom razvoju i jačanju otpornosti kod pojedinaca, obitelji i cijelih zajednica. Pri tome se ističe i pitanje dostupnih resursa kao i kapaciteta različitih javnih sustava, nevladinih udruga i privatnog sektora da se mijenjaju i prilagođavaju. U takvim okolnostima, a na putu prepoznavanja, prevencije i djelovanja, veliku ulogu imaju različiti stručnjaci koji kao zajednički nazivnik baštine usmjerenost na dobrobit i razvoj čovjeka. Stoga je cilj ove konferencije potaknuti promišljanja o međusobnoj suradnji različitih profesija i interdisciplinarnosti te međuresornoj suradnji kao resursu u aktualnom vremenu u području rada s obitelji, promocije i očuvanja mentalnog zdravlja te razvoja međuljudskih odnosa na osobnom i profesionalnom životnom putu. Svaka od zastupljenih profesija u organizaciji ove konferencije posjeduje specifične odgovore, resurse i prilike.

Stoga pozivamo sve socijalne radnike, socijalne pedagoge, psihoterapeute, psihologe i edukacijske rehabilitatore koji rade u različitim javnim sustavima, privatnim praksama i organizacijama civilnog društva da svojim aktivnim sudjelovanjem na Konferenciji pridonesu dijalogu, kritičkom promišljanju, razvoju međusobne suradnje i dobre prakse kroz prikaz aktualnosti iz neposrednog praktičnog rada, rezultata istraživanja i drugih sadržaja iz kojih možemo zajednički učiti.

**Rok za prijavu sažetaka produžen** je do **5.2.2023.** godine.

**Sažeci se prijavljuju** putem elektroničke pošte, na adresu: **kokosskonferencija2023@gmail.com**

Plenarnim predavanjima i tematskim sekcijama biti će obuhvaćene slijedeće teme unutar kojih će se raspravljati o pitanjima kao što su: kako međusobnom suradnjom unutar istog sustava možemo doprinijeti dobrobiti pojedinaca, obitelji i zajednica? Kako međuresornom suradnjom unaprijediti podršku i pomoć građanima? Koja je uloga komora u poticanju međuresorne suradnje? Kako odgovoriti na sve veće potrebe za uslugama u okviru ograničenih resursa? Imamo li prostora za zajednički utjecaj na politike i zagovaranje korisnika? Može li interdisciplinarna i međuresorna suradnja biti uteg u rješavanju problema i pružanju pomoći i podrške? Kako svaka profesija može autonomno doprinijeti i doprinosi jačanju kapaciteta pojedinaca, obitelji i zajednica? Koji je transformativni potencijal unutar svake profesije? S kojim etičkim izazovima se susrećemo u interdisciplinarnoj suradnji?:

1. **Interdisciplinarna suradnja u radu s obitelji – od prevencije rizika, rane intervencije, mjera za zaštitu djece do sustavne pomoći i podrške svim članovima u cjeloživotnoj perspektivi**
2. **Interdisciplinarna suradnja u promociji mentalnog zdravlja –na kontinuumu od promocije tjelesnog i mentalnog zdravlja do rada s osobama s teškoćama mentalnog zdravlja i rada s traumom**
3. **Uloga stručnjaka u razvoju međuljudskih odnosa u cjeloživotnoj perspektivi u suvremenom društvu – na koji način stručnjaci različitih struka potiču razvoj socijalnih i emocionalnih kompetencija, komunikacije kod korisnika te na vlastitiom profesionalnom putu**

**SUDJELOVANJE NA KONFERENCIJI**

Aktivno sudjelovanje na Konferenciji moguće je kroz:

* izlaganje (15 minuta)
* radionicu (90 minuta)
* poster prezentacija s prikazom primjera dobre prakse
* tematski simpozij – (90 minuta, prijavljuje više sudionika iz različitih ustanova na jednu temu s minimalno 4 različita izlaganja)

**UPUTE ZA PISANJE SAŽETAKA**

**Prijava sažetka odvija se na obrascu u prilogu i** treba sadržavati:

* ime i prezime autora i koautora, naziv i adresu ustanove, e-mail adresu prvog autora za korespondenciju
* naznaku načina prezentacije (izlaganje, radionica, poster prezentacija ili tematski simpozij)
* naznaka tematskog područja
* naslov rada
* tri do pet ključnih riječi
* **za izlaganje ili poster prezentaciju -** potrebno je navesti kratak sadržaj izlaganja s naznačenim jasnim ciljem, najvažnije uvide i/ili rezultate te zaključke koji će biti prezentirani (**do 250 riječi**)
* **za radionicu** je potrebno navesti cilj i svrhu radionice s kratkim prikazom teme i sadržaja aktivnosti. U sažetku **radionice** potrebno je opisati planirani program aktivnosti/hodogram te napisati predviđeni broj sudionika radionice (**do 250 riječi )**
* **za** **tematski simpozij**, potrebno je oblikovati 4 sažetka prema uputama za izlaganje te se svi sažetci šalju objedinjeno.

Službeni jezik konferencije je hrvatski.

**NAPOMENA:** Sudjelovanje i objava u knjizi sažetaka **nije moguća bez uplaćene kotizacije.**

**VAŽNI DATUMI**

* Rok za zaprimanje sažetaka je 5.2.2023.godine
* Radovi zaprimljeni nakon tog roka neće se razmatrati.
* Rok za odgovore Programskog odbora je 12.2.2023.

Sve važne informacije o I. KOKOSS Konferenciji nalaze se na mrežnim stranicama svake komore suorganizatora

<https://hker.hr/> , <https://hksp.hr/> , <http://www.psiholoska-komora.hr/> , <https://www.hkpt.hr/> , <https://hksr.hr/>

**OSOBE ZA KONTAKT:**

Dubrovnik Sun d.o.o. putnička agencija

email: kokoss@dubrovniksun.hr

tel: +385 20 436 363

fax: +385 20 436 336

**ORGANIZATOR:**

**KOKOSS – koordinacija komora u sustavu socijalne skrbi**

Hrvatska komora edukacijskih rehabilitatora

Hrvatska komora socijalnih pedagoga

Hrvatska psihološka komora

Hrvatska komora psihoterapeuta

Hrvatska komora socijalnih radnika

**PROGRAMSKI ODBOR: Sonja Alimović, Andreja Bogdan, Andreja Brajša Žganec, Vanja Branica, Valentina Cindori, Krešimir Makvić, Maja Proso, Ivana Vlahek Teskera, Mirta Vranko, Anamarija Žic Ralić**

**ORGANIZACIJSKI ODBOR: Predsjednici Komora: Antun Ilijaš, Zlatko Bukvić, Vedran Korušić, Dejvid Zombori i Alma Rovis Brandić**

**MJESTO ODRŽAVANJA:**
Hotel Olympia Vodice d.d., Ljudevita Gaja 6, 22211 Vodice

**PRIJAVA SUDIONIKA I INFORMACIJE O KOTIZACIJI**

Svi se sudionici, bez obzira sudjeluju li aktivno ili ne, trebaju se prijaviti preko službenog obrasca za prijavu i tehničkog organizatora konferencije (Agencija Dubrovnik Sun) objavljenog na mrežnim stranicama komore suorganizatora. Prilikom prijave treba se upisati osobne podatke, odabrati kotizaciju i smještaj te unijeti podatke za račun.

Kotizacija uključuje su: pristup svim sadržajima konferencije, materijalima konferencije, kavu i čaj u stankama, koncert klape 23.03.2023. i disko večer 24.02.2023.

**PRIJAVA SUDIONIKA:**

<https://prijave.dubrovniksun.hr/konferencija-kokoss-2023-registracija/>

**PRIJAVA ZA SMJEŠTAJ:**

https://prijave.dubrovniksun.hr/kokoss-2023-smjestaj/

**OBRAZAC ZA PRIJAVU SAŽETKA**

**IME I PREZIME AUTORA I KOAUTORA**

**--------------------------------------------------------------------------------------**

**INSTITUCIJA**

**--------------------------------------------------------------------------**

**E-MAIL ADRESA AUTORA ZA KORESPODENCIJU**

 **-------------------------------------------------------------------------------------**

**TELEFONSKI BROJ**

 **-----------------------------------------------------------------------**

**ADRESA**

 **-----------------------------------------------------------------------------------**

**PRIJAVLJUJEM SE KAO ČLAN**

1. **HRVATSKE KOMORE EDUKACIJSKIH REHABILITATORA**
2. **HRVATSKE KOMORE PSIHOLOGA**
3. **HRVATSKE KOMORE PSIHOTERAPEUTA**
4. **HRVATSKE KOMORE SOCIJALNIH PEDAGOGA**
5. **HRVATKSE KOMORE SOCIJALNIH RADNIKA**
6. **NISAM ČLAN NITI JEDNE OD NAVEDENIH KOMORA**

**TEMATSKO PODRUČJE ZA KOJE PRIJAVLJUJE SAŽETAK:**

1. **Interdisciplinarna suradnja u radu s obitelji – od prevencije rizika, rane intervencije, mjera za zaštitu djece do sustavne pomoći i podrške svim članovima u cjeloživotnoj perspektivi**
2. **Interdisciplinarna suradnja u promociji mentalnog zdravlja –na kontinuumu od promocije tjelesnog i mentalnog zdravlja do rada s osobama s teškoćama mentalnog zdravlja i rada s traumom**
3. **Uloga stručnjaka u razvoju međuljudskih odnosa u cjeloživotnoj perspektivi u suvremenom društvu – na koji način stručnjaci različitih struka potiču razvoj socijalnih i emocionalnih kompetencija, komunikacije kod korisnika te na vlastitom profesionalnom putu**

**NASLOV RADA:**

**OBLIK SUDJELOVANJA:**

1. **izlaganje**
2. **radionica**
3. **poster prezentacija**
4. **tematski simpozij**

**SAŽETAK: (250 riječi) :**

**Ključne riječi (3 do 5 ključnih riječi):**